CELEX: 32003R0140
Language: el
Date: 2003-01-27 00:00:00
Title: Κανονισμός (ΕΚ) αριθ. 140/2003 της Επιτροπής, της 27ης Ιανουαρίου 2003, για καθορισμό σε ποιο βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Ιανουάριο του 2003 για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1279/98 για την Πολωνία, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη Ρουμανία

Avis juridique important

|

32003R0140

Κανονισμός (ΕΚ) αριθ. 140/2003 της Επιτροπής, της 27ης Ιανουαρίου 2003, για καθορισμό σε ποιο βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Ιανουάριο του 2003 για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1279/98 για την Πολωνία, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη Ρουμανία  

Επίσημη Εφημερίδα αριθ. L 023 της 28/01/2003 σ. 0006 - 0007

Κανονισμός (ΕΚ) αριθ. 140/2003 της Επιτροπήςτης 27ης Ιανουαρίου 2003για καθορισμό σε ποιο βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Ιανουάριο του 2003 για τις συμπληρωματικές δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1279/98 για την Πολωνία, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη ΡουμανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 3066/95 του Συμβουλίου για τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη Ρουμανία(1), όπως τροποποιήθηκε τελευταία από τον κανονισμό (ΕΚ) αριθ. 1634/2002(2), και ιδίως το άρθρο 2 και το άρθρο 4 παράγραφος 4,Εκτιμώντας τα ακόλουθα:(1) Στα άρθρα 1 και 2 του κανονισμού (ΕΚ) αριθ. 1279/98, έχουν καθοριστεί οι ποσότητες προϊόντων, του τομέα του βοείου κρέατος, καταγωγής Πολωνίας, Ουγγαρίας, Τσεχικής Δημοκρατίας, Σλοβακίας, Βουλγαρίας και Ρουμανίας, που μπορούν να εισαχθούν με ειδικές συνθήκες για την περίοδο από την 1η Ιανουαρίου έως τις 31 Μαρτίου 2003. Όσον αφορά τις ποσότητες προϊόντων, του τομέα του βοείου κρέατος, καταγωγής Ουγγαρίας, Τσεχικής Δημοκρατίας και της Ρουμανίας, για τις οποίες έχουν ζητηθεί πιστοποιητικά εισαγωγής, μπορούν να ικανοποιηθούν πλήρως όλες οι αιτήσεις. Εντούτοις, οι αιτήσεις για προϊόντα του τομέα του βοείου κρέατος, καταγωγής Πολωνίας, πρέπει να μειωθούν αναλογικά σύμφωνα με το άρθρο 4 παράγραφος 4 του εν λόγω κανονισμού.(2) Το άρθρο 2 του κανονισμού (ΕΟΚ) αριθ. 1279/98 θεσπίζει ότι εάν, κατά την περίοδο ποσοστώσεως, οι ποσότητες εισαγωγής για την πρώτη, τη δεύτερη ή την τρίτη ειδική περίοδο του προηγούμενου εδαφίου είναι μικρότερες από τις διαθέσιμες ποσότητες, οι υπόλοιπες προστίθενται στις διαθέσιμες ποσότητες για την επόμενη περίοδο. Λαμβάνοντας υπόψη τις ποσότητες που υπολείπονται στο πλαίσιο της τρίτης περιόδου και τις νέες παραχωρήσεις που προβλέπονται από την απόφαση 2003/18/ΕΚ του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης των Ευρωπαϊκών Κοινοτήτων και των κρατών μελών της, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3), κρίνεται σκόπιμο να καθοριστούν για την τέταρτη περίοδο, από την 1η Απριλίου έως τις 30 Ιουνίου 2003, οι διαθέσιμες ποσότητες για τις σχετικές έξι χώρες,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Οι αιτήσεις για τη χορήγηση πιστοποιητικών εισαγωγής που υποβάλλονται για την περίοδο από την 1η Ιανουαρίου έως τις 31 Μαρτίου 2003, στο πλαίσιο των ποσοστώσεων που αναφέρονται από τον κανονισμό (ΕΚ) αριθ. 1279/98, ικανοποιούνται μέχρι τις ακόλουθες ποσότητες:α) 100 % των ποσοτήτων που ζητούνται για προϊόντα που υπάγονται στους κωδικούς ΣΟ 0201 και 0202, καταγωγής Ουγγαρίας και Τσεχικής Δημοκρατίας·β) 100 % των ποσοτήτων που ζητούνται για προϊόντα που υπάγονται στους κωδικούς ΣΟ 0201, 0202, 1602 50 31, 1602 50 39 και 1602 50 80, καταγωγής Ρουμανίας·γ) 6,55569 % των ποσοτήτων που ζητούνται για προϊόντα που υπάγονται στους κωδικούς ΣΟ 0201, 0202 και 1602 50, καταγωγής Πολωνίας.2. Οι διαθέσιμες ποσότητες για την περίοδο που αναφέρονται στο άρθρο 2 του κανονισμού (ΕΚ) αριθ. 1279/98, η οποία καλύπτει το διάστημα από την 1η Απριλίου έως τις 30 Ιουνίου 2003, ανέρχονται σε:α) βόεια κρέατα που υπάγονται στους κωδικούς ΣΟ 0201 και 0202:- 9610 τόνους κρεάτων καταγωγής Ουγγαρίας,- 3370 τόνους κρεάτων καταγωγής Τσεχικής Δημοκρατίας,- 3500 τόνους κρεάτων καταγωγής Σλοβακίας,- 250 τόνους κρεάτων καταγωγής Βουλγαρίας,- 3360 τόνους κρεάτων καταγωγής Ρουμανίας·β) 1000 τόνους προϊόντων του τομέα βοείου κρέατος που υπάγονται στους κωδικούς ΣΟ 0206 10 95, 0206 29 91, 0210 20 10, 0210 20 90, 0210 99 51, 0210 99 59 και 0210 99 90, καταγωγής Ουγγαρίας·γ) 4800 τόνους βοείου κρέατος που υπάγεται στους κωδικούς ΣΟ 0201 και 0202 καταγωγής Πολωνίας ή 2242,99 τόνους μεταποιημένων προϊόντων που υπάγονται στον κωδικό ΣΟ 1602 50, καταγωγής Πολωνίας·δ) 250 τόνους προϊόντων του τομέα του βοείου κρέατος που υπάγονται στον κωδικό ΣΟ 1602 50, καταγωγής Ρουμανίας.Άρθρο 2Ο παρών κανονισμός αρχίζει να ισχύει στις 28 Ιανουαρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Ιανουαρίου 2003.Για την ΕπιτροπήJ. M. Silva RodríguezΓενικός Διευθυντής Γεωργίας(1) ΕΕ L 176 της 20.6.1998, σ. 12.(2) ΕΕ L 247 της 14.9.2002, σ. 7.(3) ΕΕ L 8 της 14.1.2003, σ. 18.